Cunoștințe necesare de Python

# Operații cu șiruri de caractere

Șirurile de caractere se scriu între ghilimele sau apostrofuri, de exemplu, "sir".Putem scrie un șir pe mai multe rânduri daca folosim 3 apostrofuri sau 3 ghilimele la inceput și la finalul lui. Atenție dacă am deschis șirul cu apostrof sau ghlimele trebuie să îl închidem cu același tip de semn.

Putem accesa caracterele unui șir direct prin indici. **Șirurile sunt *immutable***, putem accesa un caracter prin indice, dar nu îl putem modifica. Prin urmare **metodele șirurilor nu modifică șirul pe care se aplică ci returnează un șir nou.**

Dacă adunăm două șiruri obținem concatenarea lor:

>>> "py"+"thon"

'python'

Dacă înmulțim un șir cu un număr *n*, obținem un șir nou în care se repetă șirul inițial de *n* ori:

>>> "abc"\*5

'abcabcabcabcabc'

## Metode utile

### Metodele lstrip(), rstrip(), strip()

Eliminarea spațiilor din capete:

>>> sir=" abc "

>>> sir.lstrip()

'abc '

>>> sir.rstrip()

' abc'

>>> sir.strip()

'abc'

### Metoda split()

Creează o listă cu subșirurile șirului inițial

>>> "ab#cd#efgh#".split("#")

['ab', 'cd', 'efgh', '']

# Operații cu liste

Liste sunt seturi ordonate de elemente. Se enumeră între paranteze pătrate.

Dacă adunăm două liste obținem concatenarea lor:

>>> [1,2]+[3,4]

[1, 2, 3, 4]

Dacă înmulțim o listă cu un număr *n*, obținem o listă nouă în care se repetă șirul inițial de *n* ori:

>>> [1,2]\*4

[1, 2, 1, 2, 1, 2, 1, 2]

## Crearea unei liste

Se enumeră elementele între paranteze drepte, sau se folosește constructorul list care primește un obiect prin care se poate itera (precum un sir de caractere).

l1=[1,2,3]

l2=list("abc")

print(l1)

print(l2)

[1, 2, 3]

['a', 'b', 'c']

## Lungimea unei liste

Lungimea unei liste se calculează cu len(lista). De exemplu, len([10,5,1]) este 3.

## Indicii unei liste

Indicii unei liste încep de la 0. Pentru lista l=[10,5,1], l[0] este 10, iar l[2] este 1.

Putem folosi și indici negativi. Indicii negativi îi putem considera pornind de la drepta spre stânga începând cu -1, și tot descrescând cu 1 spre stânga. De exemplu pentru lista de mai sus, l[-1] este 1, l[-2] este 5 și l[-3] este 10.

## Subliste

Pentru a obține o sublistă dintr-o listă putem folosi notația l[inidiceStart:indiceFinal] care va oferi sublista cu elementele din lista inițială cuprinse între pozițiile indicestart inclusiv și indiceFinal exclusiv.

Dacă dorim un mod de parcurgere a listei diferit de cel implicit, pentru a crea sublista, putem adăuga și parametrul de iterare: l[inidiceStart:indiceFinal:iterator]. Astfel se va porni de la indicele de Start, punând elementul corespunzător în sublistă, si la indiceStart se va aduna apoi iteratorul, generând urmatorul element din sublistă. Procedeul se va repeta până se ajunge la un indice mai mare sau egal cu indicele final (pentru această ultimă valoare care depășește limita dată de indicele final nu se mai generează element în sublistă).

Oricare dintre cele trei argumente ale scrierilor l[inidiceStart:indiceFinal] și l[inidiceStart:indiceFinal:iterator] poate lipsi, caz în care se iau valorile implicite (pentru indiceStart se ia valoarea 0, pentru indiceFinal, lungimea listei și pentru iterator 1).

Exemple de utilizări ale acestor scrieri, în consola Python:

>>> l=list(range(10))

>>> l

[0, 1, 2, 3, 4, 5, 6, 7, 8, 9]

>>> l[2:8]

[2, 3, 4, 5, 6, 7]

>>> l[2:8:2]

[2, 4, 6]

>>> l[-1:-7]

[]

>>> l[-1:-7:-1]

[9, 8, 7, 6, 5, 4]

>>> l[8:2:-1]

[8, 7, 6, 5, 4, 3]

>>> l[:5]

[0, 1, 2, 3, 4]

>>> l[4:]

[4, 5, 6, 7, 8, 9]

>>> l[:]

[0, 1, 2, 3, 4, 5, 6, 7, 8, 9]

>>> l[::-1]

[9, 8, 7, 6, 5, 4, 3, 2, 1, 0]

>>>

Observați că putem folosi și indici negativi, dar dacă vrem o parcurgere de la dreapta la stânga, trebuie să folosim un iterator negativ, așa cum rezultă din rândurile marcate cu galben.

## Iterarea printr-o listă

Putem itera în mai multe moduri.

Operatorul in permite iterarea prin fiecare element al listei fără a cunoaște indicele elementului:

for elem in l:

proceseaza(elem)

Dacă avem nevoie și de indicele elementului putem parcurge lista folosindu-ne de accesul direct al elementului prin indice (insă nu e recomandată această parcurgere cănd modificăm lista (adăugăm sau ștergem elemente) în acest mod, deoarece trebuie să fim atenți la actualizarea indicelui.

for i in range(len(l)):

proceseaza(l[i])

Putem itera printr-o listă folosind enumerate(lista) care este un generator prin care obținem pe rând tupluri de forma (indice, lista[indice]) (adică indicele din listă și elementul corespunzător acestuia).

for i, elem in enumerate(l):

proceseaza(elem)

## Matrici

În Python nu avem în mod direct o structură pentru matrici (printre modulele implicite), în schimb puem simula o matrice printr-o listă de liste.

De exemplu:

l=[[1,2,3],[4,5,6]]

ar fi o matrice de 2 linii și 3 coloane.

## Adăugarea elementelor într-o lista

La finalul listei (metoda append(element)):

l=[10,7,3,5]

l.append(2)

print(l)

[10, 7, 3, 5, 2]

La o poziție dată (metoda insert(indice, element)):

l=[10,7,3,5]

l.insert(1,122)

print(l)

[10, 122, 7, 3, 5]

## Ștergerea elementelor dintr-o listă

Se folosește metoda pop(indice) care șterge din listă elementul de pe poziția dată. Dacă nu o folosim cu argumente, este echivalentul folosirii cu indicele -1, prin urmare sterge ultimul element.

l=[10,7,3,5]

l.pop(2)

print(l)

[10, 7, 5]

Fară parametri:

l=[10,7,3,5]

l.pop()

print(l)

[10, 7, 3]

Putem șterge un anumit element, cu metoda remove(element)

l=[10,7,3,5]

l.remove(7)

print(l)

[10, 3, 5]

## Sortarea unei liste

Sortarea unei liste se poate face simplu prin metoda sort().

l=[2,1,10,4,100,17,23]

l.sort()

print(l) #[1, 2, 4, 10, 17, 23, 100]

Sortarea implicită este cea crescătoare. Dacă dorim să sortăm descrescător (practic să inversăm lista după sortare), putem folosi parametrul *reverse* al funcției sort, cu valoarea *True*:

l=[2,1,10,4,100,17,23]

l.sort(reverse=True)

print(l) #[100, 23, 17, 10, 4, 2, 1]

Putem să dorim sortări speciale (diferite de cea implicită). De exemplu, putem dori sortarea după ultima cifră a numerelor:

l=[2,1,10,4,100,17,23]

l.sort(key= lambda x: x%10)

print(l) #[10, 100, 1, 2, 23, 4, 17]

## Modificarea listei în timpul parcurgerii

Dacă dorim să modificăm o lista, de exemplu, vrem să ștergem toate elementele pare, se întâmpla des să se facă **greșeala următoare**:

l=[3,2,4,5,10,12]

l=[3,2,4,5,10,12]

for i in range(len(l)):

if l[i]%2==0:

l.pop(i)

i-=1 #degeaba fiindca i nu e de fapt incrementat ci se ia urmatorul din range

Vom primi o eroare penru metoda pop() care va da un "IndexError: pop index out of range" pentru că i-ul nu este decrementat la ștergerea elementului (necesar deoarece la ștergere, toate elementele se mută cu o poziție în stânga).

**O altă greșeală:**

l=[3,2,4,5,10,12]

#tot gresit fiindca se sare peste elemente

for elem in l:

if elem%2==0:

l.remove(elem)

print(l)

#rezultatul va fi: [3, 4, 5, 12]

**Modul corect.** Sunt mai multe moduri prin care putem realiza cerința de mai sus, având grijă să nu sărim elementele, de exemplu, folosind while (in felul acesta limita pentru i nu mai e rigidă, deja calculată cum era în cazul lui range:

l=[3,2,4,5,10,12]

i=0

while i<len(l):

if l[i]%2==0:

l.pop(i)

i-=1

i+=1

print(l) # va afisa [3, 5]

**Modul corect și elegant.** Folosind comprehensions:

l=[3,2,4,5,10,12]

rez=[x for x in l if x%2==1]

print(rez) # va afisa [3, 5]

# Operații cu dictionare

Dicționarele reprezintă un set de perechi de chei și valori (asociate cheilor). Cheile sunt unice în dictionar și trebuie să fie de tip immutable (de exemplu pot fi stringuri , numere, tupluri, dar nu pot fi liste).

Pentru a crea un disctionar vid, folosim:

d={}

Pentru a adăuga chei noi în dicționar, putem pur și simplu să le folosim pentru prima oară, atribuindu-le o valoare. Sintaxa este: dictionar[cheie]=valoare.

d["a"]=100

d["b"]=200

d["c"]=300

print(d)

{'a': 100, 'b': 200, 'c': 300}

Pentru a itera printr-un dicționar, putem folosi operatorul in:

for k in d:

print(k,d[k])

sau să folosim metoda items() care returnează o listă cu tupluri de forma (cheie,valoare):

for k,v in d.items():

print(k,v)

Ambele au output de mai jos:

a 100

b 200

c 300

Pentru a obține lista de chei putem folosi metoda keys() iar pentru lista de valori metoda values().

Pentru a verifica dacă o cheie se găsește într-un dicționar, putem folosi operatorul *in*.

# Mulțimi

Mulțimile reprezintă seturi de elemente **neordonate** care nu acceptă duplicate.

## Crearea unei mulțimi

multime\_vida=set()

multime={2,3,10,8}

print(multime)

{10, 8, 2, 3}

Observați că nu s-a păstrat ordinea din inițializarea mulțimii, fiindcă mulțimile sunt **neordonate**.

## Cardinalul unei mulțimi

Pentru a obține cardinalul unei mulțimi se folosește funcția len(). De exemplu, len({2,4,10}) va fi 3.

# Comprehensions

## List comprehensions

Au sintaxa de forma

[expresie for element in obiect\_iterabil] - caz in care se va genera o lista cu acelasi număr de elemente precum obiectul iterabil

sau

[expresie for element in obiect\_iterabil if conditie] - caz în care va avea în listă doar elementele din obiectul iterabil care îndeplinesc condiția, prin urmare vor fi mai puțîne elemente sau în număr egal.

Exemple:

l=[2,7,5,23,10]

#lista cu dublul elementelor lui l

l1=[2\*x for x in l]

#[4, 14, 10, 46, 20]

#lista cu perechile de vecini din l

l2=[[l[i], l[i+1]] for i in range(len(l)-1)]

#[[2, 7], [7, 5], [5, 23], [23, 10]]

#lista cu produsul cartezian

l3=[[x,y] for x in l for y in l]

#[[2, 2], [2, 7], [2, 5], [2, 23], [2, 10], [7, 2], [7, 7], [7, 5], [7, 23], [7, 10], [5, 2], [5, 7], [5, 5], [5, 23], [5, 10], [23, 2], [23, 7], [23, 5], [23, 23], [23, 10], [10, 2], [10, 7], [10, 5], [10, 23], [10, 10]]

#lista cu elementele pare

l4=[x for x in l if x%2==0]

#[2, 10]

### Crearea unei matrici folosind *comprehensions*

Putem folosi un comprehension cu *for* dublu.

De exemplu dacă dorim o matrice formată doar din 0-uri:

l=[ [0]\*5 for \_ in range(10)]

print(l)

[[0, 0, 0, 0, 0], [0, 0, 0, 0, 0], [0, 0, 0, 0, 0], [0, 0, 0, 0, 0], [0, 0, 0, 0, 0], [0, 0, 0, 0, 0], [0, 0, 0, 0, 0], [0, 0, 0, 0, 0], [0, 0, 0, 0, 0], [0, 0, 0, 0, 0]]

Atentie, frecvent se face **greșeala** următoare:

l=[ [0]\*5] \*10

print(l)

l[0][0]=111

print(l)

[[0, 0, 0, 0, 0], [0, 0, 0, 0, 0], [0, 0, 0, 0, 0], [0, 0, 0, 0, 0], [0, 0, 0, 0, 0], [0, 0, 0, 0, 0], [0, 0, 0, 0, 0], [0, 0, 0, 0, 0], [0, 0, 0, 0, 0], [0, 0, 0, 0, 0]]

[[111, 0, 0, 0, 0], [111, 0, 0, 0, 0], [111, 0, 0, 0, 0], [111, 0, 0, 0, 0], [111, 0, 0, 0, 0], [111, 0, 0, 0, 0], [111, 0, 0, 0, 0], [111, 0, 0, 0, 0], [111, 0, 0, 0, 0], [111, 0, 0, 0, 0]]

Observați cum s-a schimbat primul element în fiecare listă. atunci cand facem lista\*n, unde n e un număr natural nenul, se copiază elemente din listă de n ori. Problema apare când avem o listă de obiecte, deoarece se copiază referențele către acele obiecte. Practic am avut [ lista\_de\_0] \* 10 care a dus la o listă cu 10 referințe către aceeași lista de 0-uri, deci când am schimbat primul element din prima listă am văzut modificarea în toate cele 10 liste fiindcă de fapt **sunt toate același obiect**.

# Operații cu fișiere

Pentru a deschide un fișier folosim metoda open(cale\_fisier,mod\_deschidere).

De exemplu, pentru a citi fisierul input.txt, putem folosi:

f=open("input.txt","r")

sir=f.read()

caz în care vom avea în șir tot conținutul fișierului

O altă variantă este să folosim metoda readlines() care returnează o listă de stringuri cu liniile fișierului.

Pentru a scrie într-un fișier putem deschide fișierul cu "w" pentru a fi suprascris, sau cu "a" pentru a adăuga la final de fișier.

Pentru a scrie într-un fișier putem folosi metoda write().

# Clase

Pentru a defini o clasă folosim cuvântul cheie class, urmat de numele clasei.

Clasele au o metodă specială prin care se construiesc instanțele clasei, numită \_\_init\_\_. In funcția init vom trimite argumentele necesare pentru a completa proprietățile noii instanțe a clasei.

Orice metodă proprie instanțelor are ca prim parametru chiar o referință către instanță respectivă (metoda \_\_init\_\_ nu face excepție). De obicei acest prim parametru este numit *self*, dar nu este obligatoriu. Parametrul self nu va avea un argument corespunzător în apelul metodei, practic metodele se apelează cu argumente corespunzătoare tuturor parametrilor, mai puțin self.

Proprietățile de instanță nu se definesc direct în clasă ci sunt create în constructor atunci când le folosim numele prima oară, de exemplu, facem o inițializare de genul self.proprietate=valoare.

class Cls:

def \_\_init\_\_(self, aa, bb):

self.a=aa

self.b=bb

def incrementeaza\_a(self):

self.a+=1

c1=Cls(2,5)

c1.incrementeaza\_a()

print(c1.a)

Observați cum în exemplul de mai jos, la crearea instanței c1, s-au dat valori doar pentru parametrii aa și bb din \_\_init\_\_ primul parametru fiind self, pentru care nu se oferă argument. De asemenea, metoda incrementeaza\_a() nu se apelează cu argumente deoarece are ca unic parametru self, adică instanța.

Pentru a asigura o afișare frumoasă a elementelor dintr-o clasă putem defini metodele \_\_str\_\_ și \_\_repr\_\_ ambele având ca rol returnarea unui string reprezentativ pentru instanța curentă. **Când apelăm print(obiect) se scrie ce returnează \_\_str\_\_. Când apelăm print(lista\_de\_obiecte) se afișează lista aplicând repr pentru fiecare obiect.** Dacă apelăm str(obiect) obținem stringul returnat de \_\_str\_\_, iar cu repr(obiect) stringul returnat de \_\_repr\_\_.

class Cls:

n = 100

def \_\_init\_\_(self, aa, bb):

self.a=aa

self.b=bb

def \_\_str\_\_(self):

return "a={} b={}".format(self.a,self.b)

def \_\_repr\_\_(self):

return "({}, {})".format(self.a,self.b)

c1=Cls(2,5)

print(c1) #a=2 b=5

print(str(c1)) #a=2 b=5

print(repr(c1)) #(2, 5)

c2=Cls(3,3)

c3=Cls(4,1)

print([c1,c2,c3]) #[(2, 5), (3, 3), (4, 1)]

## Operatori

Se pot defini și operatori pentru elementele unei clase. De exemplu putem defini operatori de egalitate sau care să determine că un element se află într-o relație de ordine față de altul.

Pentru clasa de mai sus, am putea considera că elementele întâi se ordonează după proprietatea *a*, apoi după *b*. Am definiti operatorii:

* \_\_eq\_\_ operația de egalitate
* \_\_lt\_\_ operatorul "<"
* \_\_le\_\_ operatorul "<="
* \_\_gt\_\_ operatorul ">"
* \_\_ge\_\_ operatorul pentru ">="

class Cls:

def \_\_init\_\_(self, aa, bb):

self.a=aa

self.b=bb

def \_\_eq\_\_(self,elem):

return (self.a, self.b)==(elem.a,elem.b)

def \_\_lt\_\_(self,elem):

return (self.a, self.b)<(elem.a,elem.b)

def \_\_le\_\_(self,elem):

return (self.a, self.b)<=(elem.a,elem.b)

def \_\_gt\_\_(self,elem):

return (self.a, self.b)>(elem.a,elem.b)

def \_\_ge\_\_(self,elem):

return (self.a, self.b)>=(elem.a,elem.b)

c1=Cls(2,5)

c2=Cls(2,5)

c3=Cls(2,4)

print(c1<c3) #False

print(c1 >= c3) #True

## Proprietăți și metode de clasă

Proprietățile clasei se definesc direct în clasă, de obicei la inceput (dar nu e obligatoriu).

Metodele clasei vor fi precedate de decoratorul @classmethod.

Instanțele pot accesa proprietăți și metode de clasă.

În momentul în care o instanță încearcă să modifice o proprietate de clasă prin scrierea instanta.proprietate\_clasa=valoare, nu se va modifica proprietatea clasei ci se va crea o proprietate a instanței cu acelasi nume. Din acel moment instanța nu mai poate accesa (In mod direct) decât propia proprietate cu acel nume:

class Cls:

n = 100

def \_\_init\_\_(self, aa, bb):

self.a=aa

self.b=bb

@classmethod

def incrementeaza\_n(cls):

cls.n+=1

print(Cls.n) #100

c1=Cls(2,5)

print(c1.n) #100

c1.n=17

print(c1.n) #17

c2=Cls(2,5)

print(c2.n) #100

print(Cls.n) #100

Cls.incrementeaza\_n()

print(Cls.n) #101

print(c1.n) #17

c1.incrementeaza\_n()

print(Cls.n) #102

print(c1.n) #17

# Module utile

## Modulul math

Modulul math este folosit pentru funcții matematice necesare frecvent:

* floor(numar) - returneaza partea întreagă inferioară
* ceil(numar) - returnează partea întreagă superioară
* sqrt(numar) - returnează rădăcina pătrată a numărului
* funcții trigonometrice sin(numar), cos(numar) etc.

## Modulul time

Uneori avem nevoie să calculăm cât a durat o anumită zonă de cod. Pentru asta putem folosi funcția time() din modulul time. E important de știut că funcția doar spune cât

# Tehnici de căutare

Se folosesc pentru probleme care pot fi abstractizate la un graf (orientat sau neorientat).

Presupun existența unui nod de început (nodul start) și unul sau mai multe noduri scop (la care vrem să ajungem din nodul start).

## BreadthFirst

Pași:

1. Se pune nodul start într-o coadă.
2. Repetitiv:
   1. dacă nu este coada vidă, se extrage primul nod din coadă și se verifică dacă este scop, caz în care se returnează o soluție. Dacă am ajuns la numărul de soluții dorit, ne oprim.
   2. expandăm nodul și adăugăm succesorii săi în coadă, cu condiția ca succesorii să nu fi fost deja vizitați pe ramurile din arbore corespunzătoare lor (atenție e posibil să fi fost vizitați pe o altă ramură din arbore, dar acest lucru nu contează, vizitarea nu se consideră la nivel global ci doar pe drumul curent al acelui succesor).

## DepthFirst

1. Se pune nodul start într-o stivă.
2. Repetitiv:
   1. Dacă vârful stivei este nod scop, afișăm o soluție. Dacă am ajuns la numărul de soluții dorit, ne oprim.
   2. Pentru vârful stivei dacă nu i s-au generat succesorii deja, adăugăm succesorii săi nevizitați **pe drumul curent** din stivă și verificăm dacă e nod scop, caz în care se returnează o soluție. Dacă am ajuns la numărul de soluții dorit, ne oprim.
   3. Dacă vârful stivei nu are succesori sau au fost deja generați și procesați, este eliminat din stivă.

# Exerciții laborator 1

Atenție! Acestea sunt niște exerciții generale care servesc drept ghid și pot fi schimbate sau înlocuite de profesorul de laborator. Este necesar să verificați ce variantă de exerciții ați primit în oră la semigrupa la care ați participat.

1. Definiți o clasa Nod, care va reprezenta un nod dintr-un arbore de parcurgere, cu câmpurile: informatie, parinte (care e un obiect de tip Nod). In constructor, vom defini pentru parinte ca valoare implicită None. Clasa Nod va avea următoarele metode:
   1. drumRadacina() care va returna o listă cu toate nodurile ca obiecte (nu informatia nodurilor) de la rădăcină până la nodul curent
   2. vizitat() care verifică dacă nodul a fost vizitat pe drumul curent (deci nu în tot arborele) caz în care returnează True, altfel (dacă nu a fost vizitat) False. Reformulat: dacă informația se mai găsește în drumul de dinaintea nodului curent, returnăm True.
   3. funcția \_\_repr\_\_ care va returna un string continand informatia nodului, urmata de un spatiu, urmat de o paranteză în care se află tot drumul de la rădăcină până la acel nod). De exemplu "c (a->b->c)" unde *c* e informația nodului curent și *a,b,c* sunt informațiile nodurilor din drumul de la rădăcină(*a*) către el.
   4. funcția \_\_str\_\_ care va returna un string doar cu informația nodului

Definiți o clasă Graf, în care se va memora un graf (alegeți voi dacă prin listă de vecini, matrice de adiacența, sau listă de noduri și muchii), inclusiv informația nodului start și nodurile scop (date ca lista de informații scop). Veți defini pentru ea:

1. un constructor prin care se transmit informațiile grafului.
2. o metoda scop(informatieNod) care primește o informație de nod și verifică dacă e nod scop
3. o metoda (care va fi folosită în algoritmi pentru generarea arborelui de căutare), numită  **succesori(*nod*)** care primește un nod al arborelui de parcurgere și parcurge nodurile adiacente din graf, returnand o lista de obiecte de clasa Nod ce reprezinta succesori direcți ai nodului (care vor fi fii în arborele de căutare), care nu au fost vizitati pe ramura curentă. Toți succesorii vor avea, evident, parintele egal cu *nod*
4. Implementați tehnica de căutare Breadthfirst, folosind clasele Nod și Graf definite mai sus. Se va citi de la tastatură un număr NSOL de soluții. se vor afișa primele NSOL soluții.
5. Implementați tehnica de căutare DepthFirst, folosind clasele Nod și Graf definite mai sus, în mod recursiv. Se va citi de la tastatură un număr NSOL de soluții. se vor afișa primele NSOL soluții.
6. Implementați tehnica de căutare DepthFirst, folosind , folosind clasele Nod și Graf definite mai sus, în mod nerecursiv. Se va citi de la tastatură un număr NSOL de soluții. se vor afișa primele NSOL soluții.